“અનુરાધા! જો તમને વાંઘો ન હોઈ તો કાલે આપણે બહાર ક્યાંક જઈશું? મારે તમને થોડી વાત કરવી હતી.” આ તો ભાવતું હતું ને વૈદ્યે કીધું તેવી વાત થઇ. એણે તરત જ હા કહી દીધી. પણ રાત્રે જયારે એ પથારીમાં આડી પડી ત્યારે એને થયું કે ભલે એની જોડે જવાનું ગમતુ હોય પણ આકાશને ના પાડી દેવી જોઈએ. પોતે એ માણસને હજી પૂરેપૂરો ઓળખતી નથી. ક્યાંક લાગણીના પ્રવાહમાં ખેંચાઈને કોઈની ખોટી દાનતનો શિકાર બની ગઈ તો? આખરે તો પુરુષ જ છે ને? થોડો ઘણો પ્રેમ બતાવીને આ માણસ ગેરફાયદો ઉઠાવવાની કોશિશ કરે તો? અને એમાં ક્યાંક પોતાનાથી પણ ના ન પાડી શકાઈ તો?